Փոփ Սմոուք

Բաշար Բարակա Ջեքսոն (, ), առավել հայտնի է Փոփ Սմոուք () անվամբ, ամերիկացի ռեփեր և երգերի հեղինակ։ Սմոուքը եղել է Victor Victor Worldwide և Republic Records լեյբլների արտիստ։ 2019 թվականի ապրիլին թողարկել է «Welcome to the Party» երգը, որը նրա դեբյուտային՝ «Meet the Woo» միքսթեյփից է (հուլիս, 2019)։ Երգի համար թողարկվել է երկու ռեմիքս՝ Նիքի Մինաժի և Սկեպտայի մասնակցությամբ։

2019 թվականի հոկտեմբերին Փոփը համագործակցել է Lil Tjay-ի հետ և թողարկել է «War» երգը։ 2019 թվականի դեկտեմբերին թողարկել է «100k on a Coupe» սինգլը, ձայնագրված ամերիկացի երգիչ Քալբոյի հետ, ինչպես նաև համագործակցել է ամերիկացի ռեփեր Թրևիս Սքոթի հետ։

2020 թվականի փետրվարի 7-ին թողարկել է իր երկրորդ՝ «Meet the Woo 2» միքսթեյփը։

Կյանք և կարիերա 
Ծնվել է 1999 թվականի հուլիսի 20-ին Նյու Յորքում՝ ճամայկուհի մոր և պանամացի հոր ընտանիքում։ Ապրել է Կանարսիում։ Վաճառել է թմրադեղեր և երկու տարի եղել է տնային կալանքի տակ՝ իր մոտ անօրեն զենք պահելու համար։

2018 թվականին Բաշարային հետաքրքրեց դրիլ երաժշտությունը։ Իր բեմական անունը մտածել են տատիկը և ընկերները։ Տատիկը նրան անվանել է «փոփ», իսկ ընկերները՝ «սմոուք»։

2019 թվականի հուլիսի 26-ին թողարկել է իր դեբյուտային՝ «Meet the Woo» միքսթեյփը։ Միքսթեյփի գլխավոր՝ «Welcome to the Party» սինգլը հայտնի դարձավ, և երկու ամիս անց թողարկվեց երգի երկու ռեմիքսները՝ Նիքի Մինաժի և Սկեպտայի մասնակցությամբ։

2020 թվականի փետրվարի 7-ին Բաշարը թողարկել է իր երկրորդ՝ «Meet the Woo 2» միքսթեյփը։ Միքսթեյփում մասնակցել են այնպիսի արտիստներ, ինչպիսիք են Quavo-ն, A Boogie wit da Hoodie-ն, Ֆայվիո Ֆորինը և Lil Tjay-ն։ Հինգ օր անց թողարկվել է միքսթեյփի դելյուքս տարբերակը, որում ներառված են երեք լրացուցիչ երգեր՝ «Wolves»-ը Nav-ի մասնակցությամբ, «Dior (ռեմիքս)»-ը Gunna-ի մասնակցությամբ և «Like Me»-ն PnB Rock-ի մասնակցությամբ։

Փոփ Սմոուքի մահվանից հետո ռեփեր 50 Cent-ը կամավոր պրոդյուսերավորեց նրա հետմահու ալբոմը, որի թողարկումը պլանավորված էր 2020 թվականի մայիսին։ Հայտնի դարձավ, որ ալբոմում լինելու է համագործակցություններ ռեփեր Roddy Ricch-ի և երգիչ Davido-յի մասնակցությամբ։

Ապրիլին հայտնի դարձավ, որ Փոփ Սմոուքի մասին վավերագրական ֆիլմ է թողարկվելու։ Դեբյուտային ալբոմը պետք է թողարկվեր 2020 թվականի հունիսի 12-ին, սակայն թողարկումը տեղափոխվեց հուլիսի 3-ին։

2020 թվականի հուլիսի 3-ին թողարկվել է ռեփերի դեբյուտային ստուդիական հետմահու ալբոմը՝ «Shoot for the Stars, Aim for the Moon»-ը։ Այն ներառում է համագործակցություններ այնպիսի արտիստների հետ, ինչպիսիք են՝ Lil Baby-ն, Future-ը, Roddy Ricch-ը, Quavo-ն, 50 Cent-ը, DaBaby-ն, Lil Tjay-ը, Swae Lee-ն, Tyga-ն, Ռոուդի Ռեյբելը, Կարոլ Ջին և King Combs-ը։ Ըստ Billboard-ի, ալբոմի թողարկումից երկու շաբաթ անց վերջինիս բոլոր 19 երգերը ընդգրկվել են Billboard Hot 100 չարթում։

Խնդիրներ օրենքի հետ 
2020 թվականի հունվարի 17-ին Ջեքսոնը ձերբակալվել է Ջոն Քենեդիի անվան միջազգային օդանավակայանում՝ մեքենա գողանալու և նահանգի սահմաններից դուրս տեղափոխելու մեղադրանքով։ Դա եղել է «Rolls-Royce Wraith», որի սեփականատերը հայտնել է առևանգման մասին այն բանից հետո, երբ Կալիֆոռնիայում ռեփերը մեքենան վերցրել է իբրև տեսահոլովակ նկարահանելու համար այն պայմանով, որ հաջորդ օրը այն վերադարձվելու է։ Մեքենան հայտնաբերվել է իշխանությունների կողմից՝ Բրուքլինի Կանարսի թաղամասում գտնվող Ջեքսոնի մոր տանը։ Մեքենայի վրա ալաբամական համարներ էին, իսկ ապակիները մգեցված էին։ Ռեփերն իրեն մեղավոր չի ճանաչել և ազատվել է նույն օրը՝ 250 000 դոլար գրավի դիմաց։

Մահ 
Սպանվել է 2020 թվականի փետրվարի 19-ին՝ Հոլիվուդում գտնվող իր շարժական տանը։

Ըստ այդ օրը արտիստի տան մոտ գտնվողների, մոտավորապես 04:30-ի սահմաններում չորս հոգի դիմակներով մոտեցել են տանը և գաղտնի մտել են բակ։ Ներս է մտել միայն նրանցից մեկը, մնացածները հսկել են դրսում։ Մի քանի րոպե անց կրակոցի ձայն է լսվել, մարդասպանը անմիջապես հեռացել է հանցագործության վայրից։ Ստացած հրազենային վնասվածքների արդյունքում Ջեքսոնը մահացել է։

Սկավառակագրություն

Ստուդիական ալբոմներ
 Shoot for the Stars, Aim for the Moon (2020)

Միքսթեյփներ 
 Meet the Woo (2019)
 Meet the Woo 2 (2020)

Ծանոթագրություններ 

Ամերիկացի ռեփերներ
21-րդ դարի ամերիկացի ռեփերներ
Սպանված ամերիկացի երաժիշտներ
Ամերիկացի երգիչներ
Ամերիկացի կոմպոզիտորներ
Բեմական կեղծանուններ
Ամերիկացի երգահաններ
Հրաձգային զենքից մահացածներ
Ամերիկացի հիփ հոփ երաժիշտներ
Ամերիկացի դերասաններ